କୋରାପୁଟ,୧୫।୧୨(ଡି.ଏନ.ଏ.)-କୋରାପୁଟ ମେଡିକାଲ ପରିସରରେ ଶୁକ୍ରବାର ଏକ ଅଭାବନୀୟ ଘଟଣା ଘଟ\nମେଡିକାଲ ଡ୍ରେନ ଭିତରେ ଗର୍ଭବତୀଙ୍କ କନ୍ୟା ସନ୍ତାନ ଜନ୍ମ December 15th, 00:00 AM December 15th, 00:00 AM\nକୋରାପୁଟ,୧୫।୧୨(ଡି.ଏନ.ଏ.)-କୋରାପୁଟ ମେଡିକାଲ ପରିସରରେ ଶୁକ୍ରବାର ଏକ ଅଭାବନୀୟ ଘଟଣା ଘଟିଯାଇଛି ାମେଡିକାଲ ପରିସରରେ ଥିବା ଏକ ଡ୍ରେନରେ ଜଣେ ଗର୍ଭବତୀ ଏକ ଶିଶୁକନ୍ୟା ଜନ୍ମ ଦେଇଛନ୍ତି। ଦଶମନ୍ତପୁର ବ୍ଲକ ଜାନିଗୁଡା ଗ୍ରାମର ରଘୁ ମୁଦୁଲି ଜ୍ୱରରେ ଆକ୍ରାନ୍ତ ହୋଇ କୋରାପୁଟ ମେଡିକାଲରେ ଭର୍ତ୍ତି ହୋଇ ଚିକିସତ୍ତ ହେଉଛନ୍ତି । ତାଙ୍କ ସ୍ତ୍ରୀ ଦନାଇ ମୁଦୁଲି , ମା ଗୌରମଣି ମୁଦୁଲି ଓ ଶାଳୀ ବିମଳା ମୁଦୁଲି ହସପିଟାଲରେ ରହୁଥିଲେ । ଦନାଇ ଗର୍ଭବତୀ ଥିଲେ। ଶୁକ୍ରବାର ସକାଳେ ଦଇନାଙ୍କ ଗର୍ଭଯନ୍ତ୍ରଣା ହେବାରୁ ସ୍ତ୍ରୀ ଓ ପ୍ରସୂତି ବିଭାଗକୁ ନେଇଥିଲେ। ମାତ୍ର ତାଙ୍କର ସ୍ବାସ୍ଥ୍ୟକାର୍ଡ ନ ଥିବାରୁ ସେଠାରେ ଥିବା କର୍ମଚାରୀ ଚିକିତ୍ସା ପାଇଁ ମନା କରି ଦେଇଥିଲେ ବୋଲି ଗୌରମଣି ଓ ବିମଳା କହିଛନ୍ତି। ପରେ ହସପିଟାଲ ନିକଟ ଏକ ଡ୍ରେନ ତଳେ ପରିବାରବର୍ଗଙ୍କ ସହାୟତାରେ ଦଇନା ଏକ ଶିଶୁକନ୍ୟାକୁ ଜନ୍ମ ଦେଇଥିଲେ ା ଏହି ଖବର ପାଇବା ପରେ ଏଡିଏମଓ ଡାକ୍ତର ପର୍ଶୁରାମ ଚମ୍ପତିରାୟ, ସ୍ତ୍ରୀ ଓ ପ୍ରସୂତି ବିଭାଗ ଡାକ୍ତର ଏବଂ ସୁରକ୍ଷାକର୍ମୀମାନେ ପହଞ୍ଚତ୍ ପ୍ରସୂତି ମହିଳାଙ୍କୁ ସ୍ତ୍ରୀ ଓ ପ୍ରସୂତି ବିଭାଗକୁ ନେଇ ଭର୍ତ୍ତି କରିଥିଲେ। ମା ଓ ଶିଶୁ ଭଲ ଅଛନ୍ତି ବୋଲି ଏଡିଏମଓ ଡାକ୍ତର ଚମ୍ପତିରାୟ ପ୍ରକାଶ କରିଛନ୍ତି । ପରିବାର ଲୋକେ କରିଥିବା ଅଭିଯୋଗ ସମ୍ପର୍କରେ ତାଙ୍କ ଦୃଷ୍ଟି ଆକର୍ଷଣ କରିବାରୁ ସେ ଏବିଷୟରେ କିଛି ଜାଣି ନ ଥିବା କହିଥିଲେ। ତେବେ ଏହାର ତଦନ୍ତ କରାଯିବ ବୋଲି ସେ ପ୍ରକାଶ କରିଥିଲେ । ଏଭଳି ଘଟଣା କୋରାପୁଟ ସଦର ଡାକ୍ତରଖାନାରେ ପ୍ରଥମ ହୋଇଥିବା ବେଳେ କାହାର ଦାୟିତ୍ୱହୀନତା ଯୋଗୁ ଏପରି ଏକ ଲଜ୍ଜାକର ଘଟଣା ଘଟିଲା ତାହା ତଦନ୍ତ ସାପେକ୍ଷ ସାଧାରଣରେ ମତ ପ୍ରକାଶ ପାଉଛି।
